khistorydata/jeongjo-sjw-relations huggingface dataset:
정조 17년
李書九以義禁府言啓曰時囚罪人李田秀洪受浩功議區別草記勘放事命下矣李田秀洪受浩傳旨內今聞事實屑越莫甚不可以謬例言莫重祭享所用豈可使村婆造泡乎旣聞之後何可仍置乎拿處罪取考律文則大典通編祭禮條有曰陵殿祭物未潔精陵官依一坐全缺律論杖一百推斷條有曰犯私罪杖一百決杖告身盡行追奪雜令條有曰王府決杖者代以金贖矣李田秀十一代祖石亨佐理功臣云功減一等杖九十收贖奪告身四等放送洪受浩無功議云杖一百收贖告身盡行追奪放送何如傳曰允旣知非首犯以公罪勘放可也
정조 17년
李書九以義禁府言啓曰李田秀洪受浩照律草記批旨內旣知非首犯以公罪勘送可也事命不矣李田秀洪受浩等以制書有違公律各杖一百收贖而李田秀十一代祖石亨佐理功臣功減一等杖九十以公罪收贖洪受浩無功議云矣敢啓傳曰知道
정조 17년
江原監司申耆疏曰伏以臣於日者伏奉敎旨以臣守江原道觀察使者臣時在禁直不敢徑退雖未免卽地肅命而歷日循省轉益慙悸終莫知措躬之所也夫承流宣化綱紀一方是何等重畀也歷數邇年曷嘗有如臣無似遽叨是任也哉竊念關東一路介處山海民貧土瘠比他尤甚蔘弊漁瘼自來難支況又昨年穡事未獲純豐嶺東災邑賑事方張當此之時正宜益加難愼不容苟然塡充也明矣臣之庸鈍空疎百不猶人之狀聖鑑之所俯燭通朝之所其知也久叨邇列瘡疣百出乍入銓地醜拙畢露默數前愆無往非罪而幸蒙我殿下天地於臣父母於臣不賜斥退曲加庇覆雨露霜雪無材不成太和陶甄無物不遂臣之頂踵毛髮莫非殿下恩造區區一念惟以小心兢惶奔走奉公爲一分自效之計矣若夫聖朝器使之任決非臣夢想所及今玆新命反出時望之外有若節次推遷輪回差遣者然不意朝廷用人之方若是其乖舛也官至刺史布衣之極榮便養老母人子之至願而反覆揣量萬無勘承之望與其冒膺而竟致僨誤無寧力辭而冀獲解免也披瀝構疏擬卽登徹而節享塡差義重往役淹延多日始乃呼籲於宸嚴之下伏乞聖明念藩寄之至艱察微懇之非飾亟命鐫遞臣新授職名以重官方以安私分不勝幸甚臣無任云云答曰省疏具悉卿其勿辭往欽哉
정조 17년
癸丑二月二十五日未時上御重熙堂左副承旨入侍時左副承旨金孝建記事官徐有聞記注官金良倜記事官洪樂游以次進伏訖上命書傳敎曰在外承旨許遞前望單子入之又命書榻敎曰黃海兵使明日辭朝命讀公事書判付訖命退承史以次退出
정조 17년
行都承旨徐邁修坐直行左承旨沈晉賢坐行右承旨李書九坐左副承旨洪義榮坐右副承旨金孝建坐同副承旨李益運坐直注書徐有聞病李海淸仕直假注書沈能燮仕事變假注書鄭馦仕
정조 17년
藥房提調金文淳副提調徐邁修啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道
정조 17년
李書九啓曰卽者中樞府錄事來言判府事金鍾秀今方楊州地出去云矣係是大臣去就敢啓傳曰知道
정조 17년
傳于金孝建曰黃海兵使留待
정조 17년
傳于李益運曰來待諸臣入侍
정조 17년
傳于李益運曰當該司謁令攸司科治
정조 17년
備忘記黃海兵使柳文植下直長弓一張長箭一部片箭一部筒兒一箇賜給
정조 17년
以李垿囚單子傳于李益運曰旣示飭意付過放送
정조 17년
洪義榮以禮曹言啓曰圖畫署有別遞兒祿窠而畫員中勤勞國役者使之次次許付矣付祿韓宗一外任代畫員崔得賢前後國役多有勤勞依例許付何如傳曰允
정조 17년
金孝建以訓鍊都監言啓曰本局把摠李商采身病甚重勢難察任今姑改差何如傳曰允
정조 17년
禁府啓目鐵山前府使南宮玾前府使申載文等原情云云傳旨內辭意發問目反覆嚴問則其所納供專事漫漶或歸之於巡營錯勘或歸之於意外漏報外若輸款內實粧撰割犯元穀一款段絡不直陳究厥罪狀俱極痛駭曾經宣傳官勿爲請刑雖在法典此等贓汚之類不可以常例論刑推得情何如判付啓萬包穀物只餘千數云者職由於該道無道伯而然此邑如此則他邑可知言念民食可謂寒心然以繡啓較囚供則繡啓非妄囚供非詐一言以蔽之曰虛實相混停減交錯而然南宮玾之發明猶屬可欺以方申載文之所爲不可以石數之多寡有所寬恕大體則俱有間於犯用正穀竝施徒配之典以懲他倅爲良如敎
정조 17년
癸丑二月二十六日卯時上御誠正閣藥房入診來待諸臣同爲入侍時提調金文淳副提調徐邁修記事官李海淸記注官承膺祚記事洪樂游檢校直閣南公轍備局有司堂上鄭民始沈頤之尹行任備局堂上趙心泰醫官金光國李敬培李惟鑑李周憲吳仁豐以次進代訖文淳等曰日間聖體若何上曰一樣矣文淳等曰王大妃殿氣候何如上曰一樣矣文淳等曰惠慶宮氣候何如上曰一樣矣文淳等曰醫官今方入侍使之診候何如上曰不必入診矣上曰黃海兵使入侍出榻敎賤臣承命出與黃海兵使柳文植偕入進伏上曰黃海兵營近爲弊營其蘇革之方專在糴弊之釐正大抵還穀雖重小民亦重必須詳覈査櫛俾無虛實之弊而一或有爲弊於小民則反不如仍置之爲愈至於八鎭五山城事道伯旣以無弊登聞而亦入於揭板矣今番蒜山鎭舊逋之現發者如是夥然莫非道帥臣不察之罪備局草記批答亦已言之而所謂各鎭無弊之說亦難取信下去後須親執詳査如果有弊狀聞而期於釐正無弊則置之可也仍敎文淳曰曾於舟橋司擧行已知其爲人之瞭然今番蘇弊之道似必善爲矣文淳曰然矣仍命宣諭訖命退上敎民始等曰軍制假令有錄出者入之尹行任以馬步軍制一件守摠軍制屬假令磨鍊一件本府守城軍制一件禿城軍制一件奉進上御覽訖上曰守摠軍劃出以備左右司者果何如而牙兵及束伍兩名色中何者爲可乎民始曰若從附近劃出以備五司之制則不可不爲左右司而若論軍兵之劃屬當否則束伍軍以無弊矣上曰內營鄕軍不可不限十哨加定則又將於守摠軍中移劃以此十哨付之內營何如民始曰然則好矣上曰束伍雖云無弊與牙兵正軍有異此非難便乎心泰曰良賤參用牙兵與束伍別無異同而束伍亦是參操正軍矣上曰兩營束伍之數幾何心泰曰守禦廳則三營所屬爲七十五哨摠戎廳則水原爲外營之後三營所屬只餘四十四哨矣上曰馬步軍制中十三哨作隊果何義而中司之爲三哨或亦如何耶心泰曰十三哨作隊者本府束伍時摠爲二十六哨故半數作隊半數降保以備戶保相須之義而然矣上曰若以內營鄕軍五哨出給本府而束伍中更選十哨以準十五哨之數以外營軍輪回上番則果何如心泰曰內營鄕軍雖不若坡高兩邑軍精强此軍抄選之時旣積費功力今則略就彀率出付本府甚可惜矣上曰然則無論十三哨十五哨爛商停當而一番團束之後仍又抛置則必又如前無用或留防於行宮好矣民始曰下敎至當上番雖不可遽議姑先留防於行宮俾知軍制好矣上曰馬軍事終涉可悶以若干保定給猝難責效附近牧場所在馬匹給之何如民始曰好矣上曰馬兵定給牧馬造給馬鞍則庶可救弊而別驍士則其將何以變通耶本府近多武科出身以此輩從便作隊移給初仕一窠則或爲樂赴耶心泰曰外邑馬兵之給馬已是曠絶之恩澤則可以成就而別驍士之以出身區處作爲初仕階梯者尤爲至當左列則屬之出身右列依前以閑良作隊似好矣上曰本府城址之當爲五十餘步何以知之心泰曰此是目所見假令矣上曰卿等退去備局熟思爛商修正以入而姑不頒布於水原可也上敎民始曰今番唐錢之未得見施實不出當初所料眷待之中猶存禁防者尤爲欽歎大國之靈長豈非我國之幸乎卿等之心未知以爲何如而予則自聞此報喜而不寐矣回咨之不以皇旨而只令禮部自下爲之者尤可見眷待之意也大抵昨冬賓筵以臨時觀勢呈納咨文之意有所下敎則使臣之遽然呈納豈無輕先之責乎民始等曰臣等以唐錢之未得見施猶以爲辱命而今承下敎至以喜而不寐爲敎大聖人天地之度量臣不勝欽仰萬萬而至於使臣之徑先呈納難免其責矣命退諸臣以次退出
정조 17년
行都承旨徐邁修坐直行左承旨沈晉賢坐行右承旨李書九坐左副承旨洪義榮坐右副承旨金孝建坐直同副承旨李益運坐注書徐有聞病李海淸仕直假注書沈能燮仕事變假注書鄭馦仕
정조 17년
洪義榮啓曰來初一日輪對日次而國忌齋戒相値頉稟之意敢啓傳曰知道
정조 17년
以全羅監司權狀啓進上洗鱗石首魚限內不得封進惶恐待罪事傳于洪義榮曰勿待罪事回諭
정조 17년
以咸鏡監司金憙狀啓薦新生松魚限內不得封進惶恐待罪事傳于洪義榮曰勿待罪事回諭
정조 17년
金孝建以禁衛營言啓曰依傳敎本營上番鄕軍中病報出城外者八十四名內已差病者前哨錦山軍九名珍山軍六名茂朱軍五名左哨高山軍六名鎭安軍一名中哨益山軍五名礪山軍一名右哨金溝軍十名後哨臨陂軍三名萬頃軍四名部標下龍潭軍二名合五十二名先爲下送未及向差者各別救療隨其差完鱗次下送之意敢啓傳曰知道禁營軍兵係是闕內入直者隨卽下送俾勿滯留可也
정조 17년
金孝建以御營廳言啓曰依傳敎本廳上番鄕軍中病出城外已差完報恩軍十一名懷仁軍五名靑山軍二名鎭川軍六名陰城軍三名忠州軍二十一名淸安軍八名淸風軍四名堤川軍一名永春軍一名合六十二名先爲下送于各其本邑見今方痛者二十一名各別救療隨其差可鱗次下送之意敢啓傳曰知道
정조 17년
李書九以義禁府言啓曰時囚罪人南宮玾申載文竝施徒配之典事命下矣取考律文則徒流以下之罪喪前所犯喪後發覺者從勘斷時收贖凡擬罪時功臣子與孫杖流以下許贖矣南宮玾係是喪前所犯申載文祖命相揚武原從功臣云南宮玾申載文揆以法典事當收贖而如此不法之類不可以常例論南宮玾黃海道長淵府新行驛申載文江原道江陵府臨溪驛徒三年定配而以判付內辭意具罪目依例發遣府書吏羅將押送各其配所何如傳曰允
정조 17년
癸丑二月二十七日巳時上御重熙堂左承旨入侍時行左承旨沈晉賢記事官李海淸記注官金良倜承膺祚以次進伏訖上命讀公事書判付訖晉賢曰臣以健元陵獻官進詣陵所聞之則今番申飭之後九陵祭享造泡皆以佛巖寺僧擧行而各陵典祀廳各定二名以待故殘寺僧徒不無分排不得之慮云此後節享造泡則同時合造於一處進排於各陵忌辰祭享時則各於本陵典祀廳造用爲好至於西道各陵造泡亦當依此擧行竝令畿伯及地方官相議從便定式恐合事宜故敢此仰達矣上曰依爲之定式後使之狀聞可也出擧條命退承史以次退出
정조 17년
行都承旨徐邁修坐直行左承旨沈晉賢坐行右承旨李書九坐左副承旨洪義榮坐右副承旨金孝建坐同副承旨李益運坐直注書徐有聞仕直李海淸病假注書鄭文始仕事變假注書鄭馦仕
정조 17년
李書九啓曰大司憲曺允大牌招啓辭未下執義申馥掌令閔彝顯洪克浩持平李尙寯李東宇俱在外監察茶時之意敢啓傳曰知道
정조 17년
傳于沈晉賢曰來待諸臣入侍
정조 17년
玉堂前望單子入之副校理崔獻重修撰李肇源落點
정조 17년
兵曹口傳政事副司果單嚴耆
정조 17년
癸丑二月二十八日辰時上御重熙堂右承旨入侍時行右承旨李書九假注書沈能燮記注官金良倜記事官洪樂游以次進伏訖上命讀公事書判付訖命書傳曰玉堂番次苟簡在外及未肅拜人許遞前望單子入之待下批牌招察任命退承史以次退出
정조 17년
行都承旨徐邁修坐直行左承旨沈晉賢坐行右承旨李書九坐左副承旨洪義榮坐直右副承旨金孝建坐同副承旨李益運坐注書徐有聞仕直李海淸病假注書鄭文始仕事變假注書鄭馦仕
정조 17년
李書九啓曰大司憲曺允大牌招啓辭未下執義申馥掌令閔彝顯持平李尙寯李東宇俱在外掌令洪克浩未肅拜監察茶時之意敢啓傳曰知道
정조 17년
傳于沈晉賢曰左承旨右承旨入侍
정조 17년
傳于金孝建曰右副承旨入侍
정조 17년
金孝建啓曰注書李海淸差祭代前假注書鄭文始仍察廳任何如傳曰允
정조 17년
金孝建啓曰明日次對兩司當爲進參除在外未署經外未肅拜呈告人員竝待開門牌招何如傳曰允
정조 17년
以兵曹監軍單子傳于金孝建曰軍色之任不可數遞汰去分揀
정조 17년
以洪彦喆囚事子傳于李書九曰付過放送
정조 17년
以黃海監司金方行狀啓平山文化等邑民家失火事傳于李益運曰別加顧恤斯速奠接後形止報營事嚴飭
정조 17년
洪義榮以內醫院都提調提調意啓曰慶尙道春等封進人蔘與諸醫官各別擇捧而元數二斤內退却爲一斤十一兩矣御藥事體何等嚴重而封進之時不善察飭退却之數若是夥然其在警勵之道不可置而不論慶尙監司鄭大容罷職當該差使員令該府拿問處之該道審藥令攸司從重科治何如傳曰允道伯則畢賑後更稟差員勿論可也
정조 17년
金孝建以備邊司言啓曰卽見京畿監司徐鼎修狀啓則以爲楊州果川等沿江各邑穀簿零星而見今春窮轉甚口食種糧繼給無路南漢餉穀留庫中米八百石特爲移劃分排各邑繼巡接濟待秋竝耗還納本所事請令廟堂稟旨分付矣畿邑穀簿自來不敷餉穀移劃亦多已例而城餉體重有難許施且自戶曹請得七千五百石已爲移來而今又除出此數則本城留庫將不得成樣八百石移劃之請置之何如傳曰餉穀雖重民食宜念問于守禦使更爲論列草記可也
정조 17년
金孝建以備邊司言啓曰因京畿監司徐鼎修狀啓南漢餉米八百石移劃之請置之事草記批旨內餉穀雖重民食宜念問于守禦使更爲論列草記事命下矣依下敎問于守禦使李文源則以爲挽近以來穀簿大縮言念城餉誠爲寒心而當此歉歲民無口食其在仰體之道何敢膠守餉穀之體重云城餉法意至爲嚴重京外請貸有難續續許施故乃有請寢之擧矣聖念旣軫於艱食守使又不欲膠守則雖不可準數許施略勺移劃亦足爲數邑排巡之資南漢餉米中限五百石特許移劃而待秋成卽爲竝耗還納之意分付何如傳曰依狀請許施嚴飭該道使之待秋輸納以便公私事卽爲行會可也
정조 17년
金孝建以壯勇營言啓曰本營左司中哨軍兵今已準二朔立番來三月初一日放送之意敢啓傳曰知道
정조 17년
李益運以賑恤廳言啓曰南部靑寧尉契任掌金善興今月二十七日本洞路傍得一歲遺棄男兒同里居良女李召史欲爲收養同部瓦有豆里契任掌徐貴得同日本洞路傍得一二朔遺棄男兒同里居韓召史欲爲收養而貧不自食皆願受料告于本部自該部同日牒呈故依節目竝爲給料使之乳養之意敢啓傳曰知道
정조 17년
行都承旨徐邁修坐直行左承旨沈晉賢坐行右承旨李書九坐左副承旨洪義榮坐直右副承旨金孝建坐同副承旨李益運坐注書徐有聞病李海淸差祭假注書鄭文始仕直事慶假注書鄭馦仕
정조 17년
李益運啓曰大司憲曺允大掌令洪克浩牌不進執義申馥掌令閔彝顯持平李尙寯李東宇俱在外監察茶時之意敢啓傳曰知道其中有實故人許遞
정조 17년
傳于洪義榮曰禮房承旨馳詣宗廟景慕宮奉審摘奸以來
정조 17년
金孝建啓曰御營大將趙心泰明日習陣出去矣兼帶右邊捕盜大將命召及大將牌傳令牌何以爲之敢稟傳曰仍佩往來
정조 17년
傳于金孝建曰大臣備局堂上引見
정조 17년
備忘記訓戎僉使安橚下直長弓一張長箭一部片箭一部筒兒一箇賜給
정조 17년
以副校理崔獻重修撰李肇源牌不進罷職傳旨傳于李書九曰只推
정조 17년
金孝建以備邊司言啓曰水原防營移設於南陽事頃已草記蒙允而形便旣難遙度諸議亦未歸一在前關防設始之時有別遣將臣看審之例矣今番亦以將臣中熟諳漢南事情之人委送該邑使之詳察便否以來後指一決處何如傳曰允
정조 17년
金孝建以舟橋司言啓曰本司都廳柳文植遷轉代以御營廳別將李鴻運差下使之察任何如傳曰允
정조 17년
金孝建以禁衛營言啓曰本營上番鄕軍病報未差者三十二名及又出城外者十三名合四十五名內前哨錦山軍七名茂朱軍三名左哨高山軍二名右哨金溝軍五名後哨臨陂軍八名合二十五名今已差病先爲下送未差之類各別救療隨其差完鱗次下送之意敢啓傳曰知道
정조 17년
李益運以賑恤廳言啓曰南部蓮城尉契任掌白有光今月二十九日本洞路傍得二歲遺棄女兒同里居良女崔召史欲爲收養貧不自食願爲受料告于本部自該部同日牒呈故依節目給料使之乳養之意敢啓傳曰知道
정조 17년
大司諫金履成啓曰臣賦性庸愚持身汚下本不合於淸朝耳目之任而前後恩造天高地厚反顧言議實無以報答涓埃則惟有有除輒膺以不負包荒之聖意而曾於言司旣被改正則臺端一步便臣鐵限臣雖無狀豈敢自乖廉防以重孤負之罪乎賓對有命飭敎屢降臣義分所在不敢坐速嚴誅冒昧出肅而以臣情勢萬無一刻仍冒於見職之理請命遞斥臣職傳曰依啓
정조 17년
正言朴命燮啓曰臣見識魯莽言議拙劣目下情踪決難蹲冒於見職今値賓對有命飭敎屢降而承膺無路隨牌闕下恭俟嚴勘極知坐速逋慢罪不容誅而旣有大臣請推之擧又被玉署請罷之論臣無地措躬有靦面目以此以彼臣豈可一刻仍冒於臺次自壞廉防乎請命遞斥臣職傳曰依啓
정조 17년
江原監司申耆疏曰伏以臣猥上辭本未蒙恩許稽滯是懼行將辭陛矣臣之父墳在於京畿永平地而連因事故曠闕省掃今當遠離私懷轉切幸受由假及今往還則不但雨露之感克展抑亦松楸之榮倍增玆敢援例呼籲於仁覆之下伏乞聖明特賜矜許俾伸至情不勝大願答曰省疏具悉卿其依所請往省
정조 17년
行都承旨徐邁修藥院直行左承旨沈晉賢坐直行右承旨李書九坐左副承旨洪義榮藥院直右副承旨金孝建坐直同副承旨李益運坐注書徐有聞仕直李海淸藥院直事變假注書鄭馦仕
정조 17년
大殿王大妃殿惠慶宮中宮殿內閣政院玉堂藥房口傳問安答曰知道元子宮嘉順宮內閣政院玉堂藥房口傳問安答曰知悉
정조 17년
藥房都提調洪樂性提調金文淳副提調徐邁修啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道王大妃殿惠慶宮中宮殿藥房口傳問安答曰知道
정조 17년
李書九啓曰大司憲掌令一員未差執義申馥掌令閔彝顯持平李尙寯李東宇俱在外監察茶時之意敢啓傳曰知道
정조 17년
洪義榮啓曰來初五日朝參日次而國忌正日相値頉稟之敢啓傳曰知道
정조 17년
沈晉賢啓曰朔寧郡守朴宗柱除拜已久尙未署經而兩司諸臺或在外或未差正言申溆未署經無以備員署經未差之代政官牌招開政差出待下批仍卽牌招以爲署經之地何如傳曰允相換之時皆令除朝辭則至今在京豈成說乎其時誤傳之該房承旨從重推考若不提問雖至來年不爲警咳乎守令署經之請牌或催促不但政院之職掌卽亦廟謨中一事則本郡民情比沿野諸邑雖曰稍勝課農則糶民事不可緩則此時一任其許久曠官政院事駭然廟堂事慨然特以敬大臣之意承宣雖不處分該倅若瞭然則豈敢一味偃在渠家乎待署經今日內赴任萬一遲滯令道臣拿致決杖狀聞事分付
정조 17년
傳于金孝建曰南陽防營形便將臣中下送看審以來後稟處事廟堂草記旣允下將臣則御將下去事分付
정조 17년
沈晉賢啓曰藥房都提調洪樂性提調金文淳副提調徐邁修來詣閤外請對矣傳曰入侍
정조 17년
沈晉賢啓曰右議政金履素爲承候來待矣傳曰入侍
정조 17년
沈晉賢啓曰時原任閣臣爲承候來待矣傳曰入侍
정조 17년
李書九啓曰持平李尙寯下諭後過限不上來依定式禁推傳旨及遞差傳旨捧入之意敢啓傳曰知道
정조 17년
傳于李書九曰在外兩司一體許遞今番則以在京無情勢者差出使之卽爲承牌
정조 17년
有政吏批判書徐有防受由參判沈煥之進參議未差左副承旨洪義榮進啓曰判書徐有防受由參議未差小臣獨政未安何以爲之敢稟傳曰仍爲之閔台爀爲大司憲金翊休爲大司諫鄭澤孚爲執義宋翼孝爲司諫洪秉益兪漢人爲掌令朴吉源鄭毅祚爲持平李錫夏爲獻納呂駿永爲正言李在學爲右尹柳誼爲同義禁權心彦爲禮曹佐郞尹龜東爲平市令尹益烈爲元陵別檢洪良浩爲捲草官
정조 17년
兵批判書趙宗鉉病參判林濟遠病參議李濟萬入直進參知李文會病右副承旨金孝建進僉知洪允復副護軍洪克浩副司直李在學曺允大李鼎德金履成高宅謙副司果尹光普朴命燮李明孚尹德雨柳星鎭尹愭李廷顯蔡弘直竝單付
정조 17년
沈晉賢啓曰捲草官洪良浩時無職名令該曹口傳付軍職何如傳曰允
정조 17년
兵曹口傳政事副司直洪良浩單付
정조 17년
金孝建都摠府言啓曰今日入直內三廳武兼禁軍及軍兵等當爲中日習射而國忌齋戒相値不得爲之之意敢啓傳曰知道
정조 17년
金孝建壯勇營言啓曰本營鄕武士試射時各技優等人別單書入之意敢啓傳曰知道
정조 17년
癸丑三月初一日辰時上御誠正閣藥房入診入侍時藥房都提調洪樂性提調金文淳副提調徐邁修左副承旨洪義榮記事官李海淸假注書鄭文始記注官承膺祚記事官洪樂游檢校直閣徐榮輔醫官金光國李敬培李惟鑑李周憲吳仁豐白成一以次進伏訖樂性曰日氣淸和聖體若何上曰一樣矣樂性曰王大妃殿氣候若何上曰一樣矣樂性曰惠慶宮氣候若何上曰一樣矣樂性曰元子宮氣候何如上曰好在矣樂性曰醫官入診上曰置之上曰日昨事非但爲卿而喜在朝廷亦有光焉五中豈不神異乎年紀雖衰弓品尙如前不減矣此可傳後之事故已言於史官而筵說一本謄出爲卿家傳後之道可也樂性曰初爲仰瞻御射之盛事非爲侍射之擧矣偶爾承命射帿五發得中實出於聖恩之攸曁此豈臣善射之致也樂性等曰分娩後問安當何以爲之耶上曰藥房只口傳問安於大殿而大臣外朝廷問安置之似好矣樂性等曰待令醫官當自今日直宿矣上曰此亦姑俟之樂性曰扈衛廳財力元無恒定歲入凡百接濟本自不敷如干軍卒之軍物器械殆不成樣矣今番合屬於壯勇營之後事面與前有異標下軍之軍服器械等屬不可如前弊劣而以本廳事力實無拮据經紀之道若於關西之遼軍木湖南之休番木中限五同劃得則可以取用於目下新創措備之需又得每年二同則亦可繼用於來頭修補之資在該道數同木除出無甚所損在本廳支用大爲關緊自廟堂定式行會似好故敢此仰達矣上曰依爲之出擧條仍命退諸臣以次退出
정조 17년
癸丑三月初一日申時上御迎春軒藥房請對入侍時都提調洪樂性提調金文淳副提調徐邁修記事官李海淸洪樂游以次進伏訖樂性等曰嘉順宮解娩平安産後諸節平順下情不勝喜幸矣上曰産漸不爲移時而分娩極至順萬萬多幸矣仍命書傳敎曰嘉順宮順産生女藥院直宿自今日爲之醫官醫女亦爲依例直宿是時元子侍坐諸臣瞻見樂性等曰臣等適登此席獲瞻睿質尺衣漸長凡節夙就今日歡欣之中尤不勝慶忭之至矣上曰予於文字間未嘗敎誨而或自內間學得一字則輒不忘而又從其字邊必解成他字又誦關雎章而指謂其乳母曰窈窕淑女云又能誦讀文王在上葛之覃兮等章矣樂性等曰詩章之如是誦讀固萬萬欽仰而至於向乳母稱之以窈窕淑女者曉解文義如彼卓越此實往牒之所未聞所未覩者而我東方億萬年無疆之休也臣等歡欣慶忭之極直欲蹈舞矣樂性曰臣等方入移直草記而差備近處以何處爲之乎上曰以延生門內公廨爲之可也命退諸臣以次退出
정조 17년
癸丑三月初一日申時上御誠正閣大臣時原任閣臣入侍時右副承旨金孝建記事官徐有聞記注官安經心承膺祚右議政金履素一提學鄭民始原任直提學朴祐源原任直閣徐鼎修鄭東浚尹行任檢校直閣徐榮輔南公轍以次進伏訖履素等曰聖體若何上曰一樣矣履素等曰翁主誕生下情欣忭不可勝達矣嘉順宮分娩後諸節一向安寧乎上曰順産爲幸男女不必較論且一男一女連爲生産予心喜幸果有勝於王子之生矣履素等曰此實螽斯則百之兆也區區頌祝尤爲自別矣上曰捲草官今日政差出出榻敎履素曰捲草官當爲擬入前判書洪良浩敍用何如上曰依爲之出擧條上命孝建書傳敎曰甲戌年亦因特敎朝廷不爲問安今番亦爲依此爲之事分付命退諸臣以次退出
정조 17년
金孝建啓曰大司憲閔台爀執義鄭澤孚掌令兪漢人洪秉益持平朴吉源鄭毅祚未肅拜監察茶時之意敢啓傳曰知道
정조 17년
徐邁修啓曰藥房都提調洪樂性提調金文淳副提調徐邁修爲承候來詣請對矣傳曰入侍
정조 17년
傳于李益運曰左承旨同副承旨入侍
정조 17년
沈晉賢啓曰判府事金鍾秀爲承候來待矣傳曰入侍
정조 17년
以忠淸監司李亨元狀啓還軍餉補還穀留庫中限四萬石加分令廟堂稟處事傳于金孝建曰依狀請施行事回諭
정조 17년
洪義榮以都提調提調副提調意啓曰嘉順宮解娩平安臣等不勝喜幸之至依下敎自今日依例設廳臣等率待令醫官竝爲移直於延生門內公廨之意敢啓傳曰知道
정조 17년
洪義榮以都提調提調副提調意啓曰産室廳直宿醫官及下人等依例供饋事分付該曹之意敢啓傳曰知道
정조 17년
癸丑三月初二日辰時上御迎春軒藥房入侍時藥房都提調洪樂性提調金文淳副提調徐邁修記事官李海淸記注官承膺祚記事官洪樂游以次進伏訖樂性等曰夜間聖體若何上曰一樣矣樂性等曰嘉順宮産後氣候一樣平安乎俄因醫女來傳承聞羹飯連爲善進而諸節連得平順云下情不勝喜幸矣上曰凡百連果平順萬萬多幸矣上曰卿之先卿甲戌年爲捲草官卿於今番以都相直宿而卿之子又以禮房方在直宿事甚稀貴亦不偶然卿果有福矣樂性曰臣生老太平聖世庚戌年莫大之慶今日喜幸之事連忝藥院保護之任殿下每以臣稱爲福星故如臣無似之質每覩國家歡慶之事臣則以爲莫非聖念中所曁也上曰昨因甲戌例有朝廷問安勿爲之敎而予未免率爾矣甲戌年亦有援用之例今不欲索言而今番初非可引之事矣樂性曰甲戌之無問安臣未敢知而雖以其時援用之例言之卽仁廟朝郡主之例在今日不當引用且論以事體廷臣之無一番起居於大殿元子宮者下情豈不仰菀乎上曰昨日予果未及商量只以甲戌産室乃元孫同氣也今番産室乃元子同氣也以此引用體面雖以稍降事例或可傍照故仰述昔年省約之聖意有援用甲戌之敎矣更思甲戌所引之例果不可引而爲例矣文淳曰甲戌年則只爲當宮問安而今番則昨日已爲各殿問安已與其時前例不同矣樂性昨日有依甲戌年例朝廷勿爲問安之下敎而臣則在移直未卽承聞不及仰請矣聖意本出於不欲張大雖有此下敎而甲戌年例蓋有所引用而然則今不可援而爲例朝廷問安依例擧行何如上曰然則只初七爲之亦可而體貌雖顧冊封前皆從省約此亦不欲張大之意置之可也出擧條命退諸臣以次退出
정조 17년
癸丑三月初二日巳時上御重熙堂左承旨同副承旨入侍時左承旨沈晉賢同副承旨李益運記事官徐有聞記注官金良倜承膺祚以次進伏訖上曰金判府事入侍賤臣承命出與判府事金鍾秀偕入進伏鍾秀曰聖體若何上曰一樣矣鍾秀曰王大妃殿氣候何如上曰一樣矣鍾秀曰惠慶宮氣候何如上曰一樣矣鍾秀曰嘉順宮順娩下情歡忭不可勝達而庚戌以後國勢安如盤石今又翁主誕生其爲慶幸實爲萬萬國家億萬年太平之福也區區欣賀尤有自別矣上曰分娩後連得平順可幸矣命退諸臣以次退出
정조 17년
行都承旨徐邁修藥院直行左承旨沈晉賢坐直行右承旨李書九坐左副承旨洪義榮藥院直右副承旨金孝建坐直同副承旨李益運坐注書徐有聞藥院直李海淸仕直事變假注書鄭馦仕
정조 17년
大殿王大妃殿惠慶宮中宮殿內閣政院玉堂藥房口傳問安答曰知道
정조 17년
李書九啓曰大司憲閔台爀執義鄭澤孚掌令兪漢人洪秉益持平朴吉源鄭毅祚未肅拜監察茶時之意敢啓傳曰知道
정조 17년
洪義榮啓曰藥房都提調洪樂性提調金文淳副提調徐邁修爲承候來詣請對矣傳曰入侍
정조 17년
傳于李書九曰時囚李敬一宋載瑞竝放
정조 17년
癸丑三月初三日辰時上御重熙堂藥房承候入侍時都提調洪樂性提調金文淳副提調徐邁修記事官徐有聞記注官金良倜記事官洪樂游以次進伏訖樂性等曰聖體若何上曰一樣矣樂性等曰王大妃殿氣候何如上曰一樣矣樂性等曰惠慶宮氣候何如上曰一樣矣樂性等曰嘉順宮寢睡飯羹之節何如今日卽第三日也臣等歡欣之心尤爲自別矣上曰一味平順矣上曰王大妃殿進御人蔘養胃湯前方中人蔘加五分自今日一貼式限三貼煎入出榻敎命退諸臣以次退出
정조 17년
行都承旨徐邁修藥院直行左承旨沈晉賢坐行右承旨李書九坐直左副承旨洪義榮藥院直右副承旨金孝建坐直同副承旨李益運坐注書徐有聞藥院直李海淸仕直事變假注書鄭馦仕
정조 17년
傳于沈晉賢曰傳香承旨馳詣元陵奉審摘奸局內諸陵一體奉審以來
정조 17년
金孝建以都摠府言啓曰今日入直內三廳武兼禁軍及軍兵等當爲中日習射而國忌齋戒相値不得爲之之意敢啓傳曰知道
정조 17년
李益運啓曰備邊司郞廳來言今日賓廳日次而國忌齋戒相値不得來會云矣敢啓傳曰知道
정조 17년
洪義榮啓曰藥房提調金文淳副提調徐邁修爲承候來詣請對矣傳曰入侍
정조 17년
洪義榮啓曰大臣閣臣爲承候來詣請對矣傳曰入侍
정조 17년
癸丑三月初五日辰時上御重熙堂藥房承候入侍時提調金文淳副提調徐邁修記事官徐有聞記注官金良倜記事官洪樂游以次進伏訖文淳等曰聖體若何上曰一樣矣文淳等曰王大妃殿氣候何如上曰一樣矣文淳等曰惠慶宮氣候何如上曰一樣矣文淳等曰嘉順宮寢睡飯羹之節一向平順乎上曰然矣文淳等曰下情歡欣不可勝達矣上敎文淳等曰今番直宿皆自內爲之不煩各司進排卿等須體此意另飭下屬期無一毫弊端可也文淳等曰臣等謹當依下敎爲之矣命退諸臣以次退出
정조 17년
藥房提調金文淳副提調徐邁修啓曰伏未審夜間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道
정조 17년
傳于金孝建曰右副承旨同副承旨入侍
정조 17년
傳于沈晉賢曰發遣吏郞諸執事淸齋與否摘奸以來
정조 17년
癸丑三月初六日卯時上御重熙堂藥房入診入侍時提調金文淳副提調徐邁修記事官徐有聞記注官金良倜記事官洪樂游以次進伏訖文淳等曰夜間聖體若何上曰一樣矣文淳等曰王大妃殿氣候何如上曰一樣矣文淳等曰惠慶宮氣條何如上曰一樣矣文淳等曰嘉順宮寢睡飯羹之節何如上曰一向平順矣命退諸臣以次退出
정조 17년
行都承旨徐邁修藥院進行左承旨沈晉賢坐直右承旨李書九坐左副承旨金孝建坐直右副承旨李益運坐同副承旨金翰東在外注書徐有聞病李海淸仕假注書鄭文始仕直事變假注書鄭馦仕
정조 17년
嘉順宮藥房口傳問安答曰知悉
정조 17년
徐邁修啓曰藥房都提調洪樂性提調金文淳副提調徐邁修爲承候來詣請對矣傳曰入侍自今日卿等及醫官撤直退去可也
정조 17년
傳于徐邁修曰禮房承旨入侍
정조 17년
傳于沈晉賢曰藥房直宿人員書啓
정조 17년
徐邁修啓曰假注書鄭文始仍察廳任何如傳曰允
정조 17년
傳于李書九曰未肅拜諫長許遞
정조 17년
有政吏批判書徐有防受由參判沈煥之進參議未差左副承旨金孝建進啓曰判書徐有防受由參議未差小臣獨政未安何以爲之敢稟傳曰仍爲之以申光履爲大司諫高宅謙爲副修撰朴祐源爲同春秋郭龍濟爲吏曹正郞尹羽烈爲軍資正吳在斗爲安城郡守李安默爲麒麟察訪行副司直金文淳今加崇政行都承旨徐邁修今加嘉義已上産室廳直宿內醫院提調副提調加資事承傳以洪義榮爲戶曹參判金翰東爲承旨
정조 17년
兵批判書趙宗鉉進參判林濟遠參議李濟萬病參知李文會入直右副承旨李益運進以洪義榮爲副摠管李彬爲宣傳官姜五成爲黃海兵使副護軍申馥李周顯閔彝顯副司直權中憲李東宇副司果卞竝單付以張東源爲都摠經歷
정조 17년
再政都摠都事單鄭潤玉以李萬吾爲都摠經歷
정조 17년
傳于李書九曰承旨房仍以左承旨爲禮房
정조 17년
金孝建啓曰卽者中樞府錄事來言判府事金鍾秀今方下去楊州地云係是大臣去就敢啓傳曰知道
정조 17년
徐邁修以産室廳都提調提調副提調意啓曰提調與醫官自今日掇直退去事命下矣臣等與諸醫官依下敎掇直退去之意敢啓傳曰知道
정조 17년
金孝建以內醫院都提調意啓曰前典醫監直長康晉成議藥同參加差待出六調用事命下矣令該曹口傳付軍職冠帶常仕何如傳曰允
정조 17년
金孝建以內醫院都提調意啓曰額外內醫李命鎰待窠陞實事曾已命下矣僉正李周顯加資代額外內醫李命鎰陞實何如傳曰允
정조 17년
沈晉賢以觀象監提調意啓曰産室廳待令奏時官朴萬億李喜榮令該監從願卽爲調用草記事命下矣朴萬億時帶兼敎授自本監無他調用之道李喜榮兼敎授待窠調用之意敢啓傳曰知道領府事旣兼藥院之任朴萬億之收用付之領府事準瓜牧官後政差送可也
정조 17년
金孝建以宣惠廳言啓曰依判下各處入直員役軍士等處賞格一從成冊數米三十二石十一斗木四同二十七疋布六疋分給之意敢啓傳曰知道
정조 17년
李益運以司僕寺一二提調意啓曰謹依別單判下內寺書吏二人牽馬陪三名各木一疋輦直一名水工一名理馬一名養馬二名各米三斗巨達三十名各米二斗施賞之意敢啓傳曰知道
정조 17년
李益運以禁衛營言啓曰依下敎弘化銅龍等門入直鄕軍今日爲始減半入直之意敢啓傳曰知道
정조 17년
李益運以禁衛營言啓曰依傳敎産室廳設廳時弘化門入直鄕軍四十二名集賢門入直鄕軍十四名銅龍門入直鄕軍三十二名除番下送令該邑各給米三斗狀聞事發關分付該道道臣敎師二名自臣營各木二疋題給之意敢啓傳曰知道
정조 17년
癸丑三月初七日午時上御重熙堂禮房承旨入侍時左副承旨洪義榮記事官徐有聞記注官金良倜記事官洪樂游以次進伏訖上命書傳敎曰今番直宿時皆拔例自內爲之不煩各司進排至於賞典則當示識喜之意元子同氣體貌當尊而異尊之義亦當略有差等藥房都提調領府事洪樂性庚戌年直宿今番亦爲直宿而況大臣先卿卽甲戌年捲草官又與乃子承宣同爲直宿萬萬稀貴其子承旨洪義榮今日政亞卿陞擬提調行副司直金文淳副提調行都承旨徐邁修加資行副司直朴準源捲草官行司直洪良浩熟馬一匹面給禮房承旨洪義榮已施賞矣史官李海淸等兒馬一匹賜給待令醫官以下依判下捧傳旨引儀金思卨陞六奏時官司謁別監員役下人等亦依判下施賞命退承史以次退出
정조 17년
行都承旨徐邁修藥院進行左承旨閔台爀坐行右承旨李書九坐直左副承旨徐榮輔內閣直右副承旨金孝建坐直同副承旨李益運坐注書徐有聞病李海淸仕假注書鄭文始仕直事變假注書鄭馦仕
정조 17년
李益運啓曰大司憲閔台爀執義鄭澤孚掌令兪漢人洪秉益持平朴吉源鄭毅祚未肅拜監察茶時之意敢啓傳曰知道
정조 17년
傳于李書九曰禮房承旨馳詣昭寧園奉審摘奸以來
정조 17년
傳于金孝建曰左副承旨右副承旨入侍
정조 17년
傳于金孝建曰奉命及在外承旨許遞前望單子入之待下批牌招察任
정조 17년
承旨前望單子入之閔台爀徐榮輔落點
정조 17년
備忘記黃海兵使姜五成下直長弓一張長箭一部片箭一部筒兒一箇賜給
정조 17년
傳于金孝建曰黃海兵使當日辭朝
정조 17년
行都承旨徐邁修藥院進行左承旨閔台爀坐行右承旨沈晉賢坐直左副承旨徐榮輔內閣直右副承旨金孝建坐同副承旨李益運坐直注書徐有聞病李海淸仕直假注書鄭文始仕事變假注書鄭馦仕
정조 17년
李益運啓曰大司憲未差執義鄭澤孚掌令兪漢人洪秉益持平朴吉源鄭毅祚未肅拜監察茶時之意敢啓傳曰知道
정조 17년
閔台爀啓曰來十一日輪對日次矣敢稟傳曰爲之
정조 17년
傳于李益運曰政官待開門牌招開政參議明日政差出除外任籌堂待下批牌招參政
정조 17년
傳于閔台爀曰吏曹參判前望單子入之
정조 17년
吏曹參判前望單子入之丁範祖落點
정조 17년
吏曹口傳政事以朴英秀以靑陽縣監
정조 17년
兵曹以申大謙爲禁衛中軍
정조 17년
閔台爀以成均館同知館事意啓曰今三月初三日儒生課試當爲設行而大提學未差限內不得爲之之意敢啓傳曰當於抄啓文臣親試日同爲試取矣日字更待下敎大司成不可不備員亞銓本職許遞仍任泮長可也
정조 17년
癸丑三月初九日酉時上御重熙堂左副承旨入侍時左副承旨徐榮輔記事官李海淸記注官金良倜記事官洪樂游以次進伏訖上命書傳敎曰此時守令不可一刻曠官靑陽縣監拿勘之代令該曹拔例以有聲績人口傳擇差待下批明日下送又命書傳敎曰南陽防營設施當否看審形便事廟堂草記纔有許施令御將下往明日有司堂上與御將來待事分付命退諸臣以次退出
정조 17년
行都承旨徐邁修藥院進行左承旨閔台爀坐直行右承旨李書九坐直左副承旨徐榮輔內閣直右副承旨金孝建緣故出同副承旨鄭澤孚未肅拜注書徐有聞病李海淸仕假注書鄭文始仕直事變假注書鄭馦仕
정조 17년
金孝建啓曰來十一日朝參日次矣敢稟傳曰停
정조 17년
李書九啓曰備局有司堂上鄭民始金文淳沈頤之尹行任備局堂上趙心泰依下敎來待矣傳曰入侍
정조 17년
金孝建啓曰備邊司郞廳來言今日賓廳日次而無時急稟定事不得來會云矣敢啓傳曰水原留相與諸堂旣來待次對亦爲來會
정조 17년
李書九啓曰今日次對兩司當爲進參未署經外未肅拜兩司諸臺竝卽牌招何如傳曰允
정조 17년
李書九啓曰備邊司郞廳來言次對今日來會事命下而右議政金履素自日前猝患脚病萬無起動之望不得來會云何以爲之敢稟傳曰安心調理事更令備郞傳諭備堂似已入來原任亦當造朝次對仍爲來會
정조 17년
傳于李書九曰大臣備局堂上引見
정조 17년
傳于徐榮輔曰左副承旨入侍
정조 17년
備忘記老江僉使韓宗一乫坡知僉使趙命鎭下直各長弓一張長箭一部片箭一部筒兒一箇賜給
정조 17년
傳于李書九曰昌德宮訓局入直軍兵試放有命而局出身忠壯忠翊衛有廳軍漢旅等以銃願試者許赴銃秩而鳥銃則先令北營明日試取軍士房承旨進去與兵判禁將眼同試取以來射則待下敎待令事分付
정조 17년
以前持平李尙寯禁推傳旨傳于李書九曰分揀
정조 17년
李書九啓曰吏曹參判丁範祖疏批已下卽爲牌招開政何如傳曰允
정조 17년
李書九啓曰吏曹參判丁範祖牌不進推考傳旨今方捧入而開政命下之後不卽擧行事甚未安更卽牌招何如傳曰允
정조 17년
李書九啓曰吏曹參判丁範祖再牌不進推考傳旨今方捧入而開政命下之後如是違牌不卽擧行事體所在極爲未安所當更請牌招而係是一日三牌何以爲之敢稟傳曰更爲牌招
정조 17년
李書九以吏曹言啓曰本曹參議今當差出而前望中無故之人只有二人以二望擬入之意敢啓傳曰知道
정조 17년
有政吏批判書徐有防受由參判丁範祖進參議未差行左承旨閔台爀進以李益運爲吏曹參議
정조 17년
以吏曹參議李益運牌不進罷職傳旨傳于李書九曰只推
정조 17년
吏批啓曰判書徐有防受由參議李益運牌招不進小臣獨政未安何以爲之敢稟傳曰仍爲之
정조 17년
再政以鄭澤孚爲承旨李義行爲大司憲李東郁爲刑曹參判李光德爲南部令鄭漢喆韓光厚爲愍懷墓守衛官大司成沈煥之仍任事承傳兼春秋單金晦彬故正言李遠贈吏參例兼故副正李彦熽贈吏議以上前大司憲李書九兩代追贈故水使柳贈兵參例兼前黃海兵使柳文植考
정조 17년
兵批判書趙宗鉉參判林濟遠參議李濟萬病參知李文會右承旨李書九進以李萬億爲興陽監牧官副司直金翊休金翰東李尙寯竝單付
정조 17년
以京畿監司徐鼎修狀啓百濟始祖廟及松嶽山等祭所屋宇祭器看審有頉處隨卽修繕事傳于徐榮輔曰適見節祭過行狀本有修葺之命矣觀此狀辭諸處之頹弊如許若無別諭則其可一任其傾圮乎松營廣州守臣皆新除雖似未及照檢昨日節祭以後目見而口不言者此果重祀典之意乎亦豈昨冬以社壇事另飭諸道之意乎當該留守經歷府尹等自政院査出捧現告竝令該府拿問處之楊津德津之不待朝令自辦繕修極爲可嘉楊州牧使李敏采長湍府使李泰永各賜上弦弓一張諸道降香諸處如畿內享所之欠敬可以推知如有頹圮處隨卽修葺形止報來後狀聞以爲遣史官奉審摘奸之地事分付
정조 17년
以黃海前監司李敬一照律啓目傳于李書九曰旣放送不必照律此啓目勿施然豈可帶職罷職
정조 17년
以江原監司尹師國狀啓杆城郡流戶還集形止馳啓事傳于李書九曰杆城郡新接民戶之比癸卯摠增至一百數十戶之多若非守宰之實心招徠豈或如是聞風爭集乎今則道伯旣還朝該倅待增戶別般收用事昨年已有下敎杆城郡守李在沆州牧待窠先卽調用事分付該曹此意回諭勿以已遞爲念十分致力期有多多之實效
정조 17년
以咸鏡監司金憙狀啓各邑還穀加分令廟堂稟處事傳于李書九曰依狀請施行事回諭
정조 17년
以咸鏡監司金憙狀啓二月令薦新生松魚限內不得封進惶恐待罪事傳于閔台爀曰勿待罪事回諭
정조 17년
行大司諫申光履啓曰臣知識昏謬筵體生疎俄於登筵之時再被承宣之請推而矇未覺悟徑先退伏揆以臺體已極顚錯而今始引避所失尤大其何敢一刻晏然於臺次乎請命遞斥臣職傳曰勿辭亦勿退待
정조 17년
掌令洪秉益啓曰臣年紀衰邁言議巽軟本不合於淸朝耳目之任而向者登筵以擧措之顚錯至被臺諫之論啓臺端一步已成鐵限而今於飭敎之下不敢違傲冒沒出肅因仍蹲冒有乖廉防請命遞斥臣職傳曰依啓
정조 17년
掌令兪漢人啓曰臣見識魯莽言議拙詘淸朝耳目之任自知不稱且臣於年前忝叨是職適當聲討方張之日蒼黃詣闕門鑰已下卽陳一疏粗伸沬血之義而玉署之臣謂臣未及參啓論斥備至至請竄配雖荷聖明曲賜寬貸而私心惶懍至今冞切不可以言出情外事屬已往有所自恕揚揚冒廁於臺次也決矣新除之下何敢爲承膺之計而召牌嚴臨飭敎繼下雖不得不入肅而以此情踪其何可一刻晏然冒據乎請命遞斥臣職傳曰勿辭
정조 17년
李書九啓曰掌令兪漢人一日再啓煩瀆退待物論之意敢啓傳曰知道
정조 17년
李書九啓曰行大司諫申光履旣在闕中不爲傳啓直爲出去事甚未安推考警責仍卽牌招何如傳曰允
정조 17년
閔台爀以弘文館言啓曰新除授副修撰高宅謙時在全羅道昌平地經筵入番事緊請斯速乘馹上來事下諭傳曰依啓
정조 17년
閔台爀以成均館同知館事意啓曰四學學製分四等設行而若有過限之事則當等季朔旬間以限內不得爲之之意自本館草記事曾已定式矣卽接四學牒報則兼東學敎授申馥在外兼中學敎授洪秀晩兼南學敎授李明淵兼西學敎授李相璜俱未肅拜當等學製俱不得設行云令政院稟旨擧行何如傳曰近來學製事草記屑越莫甚在外者其可安車徵辟在京者傳諭偕來乎雖非此輩自有卿等此草記還給明日設場可也
정조 17년
李書九以兵曹言啓曰景福宮衛將池景漢除授在外過限未上來依法典改差何如傳曰允
정조 17년
吏曹參判丁範祖疏曰伏以臣數朔之內伏奉三度恩除最是前後選部之除實有所萬萬不敢當者從縣道陳乞免之章未及登徹而連以在外蒙遞猥濫之職在所必辭逋慢之罪自知難逭擬參今月初七日候班日前登道來伏私次而又有此依舊不敢當之除命矣臣於是惶惑震越罔知攸措敢申前疏未徹之懇冀蒙聖命矜察焉夫人之才力若馬技焉臣固馬之善蹶者也蓋嘗歷試中外無地不蹶而擧其尤甚者言之則嘗爲泮長矣而訓士不嚴考藝不明纔離皐座訾毁滿世一蹶也嘗爲三銓矣而事關通塞言輒牴牾袖手政席等一木隅再蹶也甚至昨秋陪扈之役遇事昏謬引罪稽緩至煩匪怒之敎則三蹶也此馬之至駑者也輸糞載鹽趻踔泥坂猶懼不勝況可使之備天閑服玉輅而和鑾采齊步驟中規哉凡在冗司漫局下執事之列猶懼溺職況可授之以天官佐貳之任責之以人物權衡之事哉卒之輸載敗績可立而竢也臣聞至治之世鳥獸咸若言物各遂性也若使山狙而被衣服海鳥而饗鍾鼓憂悲眩惑以至於死則豈物之性哉臣犬馬之齒已踰七十昏憒之性去而益甚此古人所謂少不猶人而耄及之者也伏乞天地父母俯察散木之無用公器之可惜亟令鐫改臣職名仍飭銓部勿復檢擬則臣雖無補死當知恩答曰省疏具悉卿其勿辭行公
정조 17년
執義鄭澤孚疏曰伏以臣本一倥侗賤品耳以見識則謏淺以言議則拙訥其於淸朝耳目之任萬不近似前後屢叨瘡疣百出其不可以舊趼而揚揚冒據也審矣況臣犬馬之齒將近七旬又重以賤疾喘息奄奄委頓床笫已淹月日矣不自意柏府除命又此來縻歷屢日悚惶急於今朝次對有命召牌嚴臨揆以分義宜不俟駕而以情以病決難冒進玆不得不冒死違傲臣情到此生不如死伏乞聖明亟降威罰以肅朝綱而安私分焉臣不敢以見識自居而愚忱所激猥陳一言伏願聖明澄省焉噫彼星漢至妖極憯之罪已悉於諸臣疏啓臣不必架疊而觀於日前重臣儒臣之筵奏則渠敢妄稱前銜恣行鄕里卽此一事益可驗其頑不知悛無所忌憚之狀臺啓之尙靳兪音輿憤莫泄而今又因循掩覆不思所以夬施王章則將來之憂有不可言者此固臣等不能明張之致而以我殿下聖明何不念及於此耶伏乞聖明廓揮乾剛夬允臺啓焉唐錢之行於我國雖得請而有害無利不得請則辱國貽羞臣於前後所下聖敎固已欽仰我殿下睿知之所照燭出尋常萬萬矣夫錢之爲貨標刻年號隨代異制唐宋有唐宋之錢皇朝有皇朝之錢非若綾緞金銀珠具及其他種種器用藥料等屬之來古今通行無礙者今欲創開近二百年以前所未有之事通流貨泉無異內藩其在古所謂迫不得之義果何如哉惟彼象舌輩庸繆鄙賤錐刀是競而全不識義理者雖膏斧而懸街猶不足以快人心雪國恥臣不欲掛齒牙論而惜乎廟堂籌謨之臣之不能承佐聖意而僨誤國計也果能循公蔑私謀國如家則豈或至於是哉臣竊寒心焉彼中書辭臣不得詳知而側聽塗傳不覺驚心爲專對者苟能善爲辭令務盡處變之道必不致此也夫子曰使於四方不辱君命可謂士矣爲士之道固不可責之人人而豈謂堂堂千乘國之使价有有辱命之甚臣不勝憤慨之至也近日事或涉黨論則左右紛拿靡不用極而至於國計得失袖手旁觀殆同越視秦瘠今此一事可謂辱國之大者而無一人爲殿下言之者此豈盛世之美事哉伏乞聖明淵然三思嚴加處分焉答曰省疏具悉首陳事重臣筵奏之論斥至及道伯邑宰過矣使臣事昨年雖有筵敎與批旨之持難而朝家旣許一邊齎去何必專責廟堂況伊時時任引義正使替行譯院草記者乎至於到彼直呈似因事勢使然然貽羞則不細待其復命欲詳詢處之矣爾於呑棗之俗能效官箴之義殊可嘉也爾其勿辭察職
정조 17년
司直金文淳疏批答曰省疏具悉卿其勿辭行公原本未下
정조 17년
行都承旨徐邁修藥院進行左承旨閔台赫坐行右承旨李書九坐直左副承旨徐榮輔坐右副承旨金孝建坐同副承旨鄭澤孚坐直注書徐有聞病李海淸仕直假注書鄭文始仕事變假注書未差
정조 17년
鄭澤孚啓曰合辭方張之時兩司無詣臺之員事甚未安除在外未署經外未肅拜人員竝卽牌招掌令兪漢人正言呂駿永引避退待已至經宿呈告人員一體牌招以爲處置之地何如傳曰允
정조 17년
李書九啓曰大司憲李義行持平朴吉源鄭毅祚牌不進執義掌令一員未差掌令兪漢人引避退待監察茶時之意敢啓傳曰知道
정조 17년
金孝建啓曰臣孝建以昌德宮入直軍兵鳥銃試取事北營進去下直之意敢啓傳曰知道
정조 17년
徐邁修啓曰御營大將趙心泰以防營形便看審事南陽地出去矣所受命召及兼帶右邊捕盜大將命召大將牌傳令牌來請還納將兵之任不可一刻無摠察之人何以爲之而捕將則在前有他大將兼察之例今番則何以爲之敢稟傳曰仍佩往來御將則壯勇大將兼察捕將則禁衛大將兼察牌招聽傳敎
정조 17년
李書九啓曰輪對官來待矣敢啓傳曰入侍
정조 17년
傳于徐榮輔曰江原監司入侍
정조 17년
李書九啓曰獻納李錫夏旣已肅謝謂有情勢不爲傳啓卽爲出去事甚未安推考警責何如傳曰允
정조 17년
鄭澤孚啓曰事變假注書鄭馦身病猝重勢難察任今姑改差何如傳曰允
정조 17년
鄭澤孚以義禁府言啓曰江華留守鄭好仁狀啓內鐵串堡別將李寅純令該府拿問重勘事啓下矣李寅純今方待命拿囚之意敢啓傳曰今日捧供仍以草記照律他囚一體爲之可也
정조 17년
以禁府時囚供辭傳于鄭澤孚曰李家煥罷職放送宋載偉所供萬萬該然旣曰不爲裝發又曰執置浦口執置之罪甚於違法裝發嚴加照律草記李寅純金宗明何足責一體考律勘放後草記
정조 17년
徐榮輔啓曰卽者義禁府都事來言李寅純等考律勘放後草記事命下而判義禁李文源身病次堂例不得擧行云何以爲之敢稟傳曰令次堂擧行
정조 17년
備忘記江原監司申耆下直長弓一張長箭一部賜給
정조 17년
徐邁修以觀象監提調意啓曰禁漏兼敎授朴萬億遷轉代本漏官前主簿李聖弼庚戌六月賞典時旣有兼敎授待窠調用事奉承傳矣以李聖弼差下付軍職冠帶常仕今此奉承傳李喜榮待後窠調用何如傳曰允
정조 17년
徐榮輔以禮曹言啓曰水原府闕里祠開基定礎立柱上樑日字更令日官池景泌推擇則開基今三月二十七日辰時先始北方定礎同月二十九日申時先立北礎立柱上樑來四月初三日卯時先立北柱爲吉云以此日時擧行何如傳曰允
정조 17년
金孝建以義禁府言啓曰黃海前兵使吳載徽狀啓內所已鎭前萬戶金啓默虛留穀物旣已準捧依前回啓內辭意拿問勘處事允下矣金啓默時在黃州地云依例發遣府羅將拿來何如傳曰令帥臣加棍懲礪可也
정조 17년
徐邁修以訓鍊都監言啓曰依判下單子永肅門入直局出身鳥銃邊二中金兊晃等五人各米三斗貫一中權世隆等二人邊一中車弼載等十四人等各米二斗金虎門入直軍島銃貫一中邊二中鄭弼起邊三中金天杓各米五斗貫一中邊一中鄭泰福等二名各米四斗良人李慶水等四名竝陞付兼司僕邊二中任震兊等十五名各米三斗良人金光垕等六名竝陞付兼司僕貫一中洪光宅等九名邊一中金光國等一百十五名各米二斗分給之意敢啓傳曰知道
정조 17년
徐榮輔以賑恤廳言啓曰南部靑寧尉契任掌金善興今月初十日本洞路傍得三歲遺棄男兒同里居良女崔召史欲爲收養貧不自食願爲受料告于本部自該部同日牒呈故依節目給料使之乳養之意敢啓傳曰知道
정조 17년
癸丑三月十一日辰時上御誠正閣輪對官入侍江原監司同爲入侍時行右承旨李書九同副承旨鄭澤孚記事官李海淸記注官承膺祚記事官洪樂游江原監司申耆禮賓參奉李尙弼掌苑別提南省老議政府司錄洪受浩瓦署別提金喆淳以次進伏訖上曰輪對官進前可也尙弼進奏職姓名及職掌上曰爾是李衡弼之弟乎尙弼曰然矣省老進奏職姓名及職掌訖命退受浩進奏職姓名上曰爾與誰某爲近族耶受浩曰與洪良浩爲十寸矣上曰以穆陵別檢相換司錄則別檢仕爲幾朔耶受浩曰二月已爲報仕而今又移除此職矣上曰旣以別檢相換此職則繼仕可也命退喆淳進奏職姓名及職掌命退上曰江原監司進前可也耆進奏職姓名上曰何日當離發耶耆曰今日辭陛直出門外明日將欲治發矣上曰到任當在何間乎耆曰將於十五日到任矣上曰功令生皆已來會云耶耆曰皆已待令云矣上曰御題今當下送而使卿宰齎去則有若道科又送史官則此時沿路似有貽弊之慮卿旣已辭朝仍爲齎去甚好書題明當書下卿其陪進到營後設場日字從便爲之而分日試取初日則從自願試取收券時分軸捧之閑雜人入場之弊各別嚴飭至於梧竹軒子孫則特許皆令赴試別坐試取試紙以正草爲之捧券上送而待考下入格生給糧上送可也杆城流民近漸還集極爲喜幸卿其務承前伯之治益加悉心招徠以副朝家爲杆民念念之意可也仍命宣諭訖書九曰卽伏見義州府尹趙鎭宅狀本則回還冬至正使處所傳別諭定送陪持軍官傳致于使臣所到處云有旨下去日限稽滯蓋由於本院不能申飭之失臣等固已悚惶而大臣別諭事體不輕且有灣尹待渡江傳諭之敎則但使陪持齎傳者極爲未安該府尹趙鎭宅所當論勘而本院請推之外無他可施之罰何以爲之乎上曰大臣傳諭體貌何如則使陪持軍官往宣云者事未前聞大臣若過本府地境則還送道伯定差員傳諭可也不然追送所到地方守令處亦可也灣尹事難免疎忽當該府尹趙鎭宅從重推考當初政院之不爲出給畿營使之傳撥亦甚未安當該承旨亦爲推考近來撥路遲滯莫甚兩西道帥臣及灣尹竝推考令廟堂措辭嚴飭後勿如是可也出擧條上曰王大妃殿進御一錢五分重人蔘養胃湯依前方自今日一貼式限三貼煎入出榻敎命退諸臣以次退出
정조 17년
癸丑三月十一日巳時上御重熙堂左副承旨入侍時左副承旨徐榮輔假注書鄭文始記注官承膺祚記事官洪樂游以次進伏訖上命榮輔讀公事書判付訖仍命退承史以次退出
정조 17년
行都承旨徐邁修藥院進行左承旨李書九坐右承旨徐榮輔坐左副承旨金孝建坐直右副承旨李益運緣故出同副承旨鄭澤孚坐直注書徐有聞病李海淸仕假注書鄭文始仕直事變假注書嚴思彦仕
정조 17년
鄭澤孚啓曰大司憲李義行未肅拜執義掌令一員未差掌令兪漢人引避退待持平朴吉源鄭毅祚傳旨未下監察茶時之意敢啓傳曰知道
정조 17년
李書九啓曰假注書鄭文始謂有身病不爲入來注書之不待差代無端不進事極駭然所當重勘而本院請推之外無他可施之罰何以爲之敢稟傳曰雖曰先嫌伊時事決不可嫌引則尤豈可嫌避乎此等處務從絜矩之義此則萬萬不然重臣何不嚴飭入送乎此啓辭勿施
정조 17년
徐榮輔啓曰掌令兪漢人正言呂駿永引避退待已至多日尙未處置事甚未安諫院呈告人員竝卽牌招何如傳曰允
정조 17년
李書九啓曰明日宣武祠傳香禮房承旨當爲齋宿而左承旨閔台爀不爲仕進所當牌招而拘於廳規不得請牌何以爲之敢稟傳曰許遞前望單子入之待下批牌招察任
정조 17년
徐榮輔啓曰明日宣武祠傳香禮房承旨當爲齋宿而右副承旨李益運纔以緣故出去矣卽爲牌招何如傳曰允
정조 17년
傳于金孝建曰明日當由逌瞻門展拜該房知悉
정조 17년
傳于金孝建曰入直武士試射有待下敎待令之命明日還宮後春塘臺依內試射例試取試官壯勇大將提調入直閣臣爲之禁軍扈衛軍官等中日廳分所試取試官兵判禁衛大將入直玉堂爲之事分付
정조 17년
傳于金孝建曰江原道功令生書題書下遣檢書官往傳于東伯使之齎去分三日試取每日捧券隨卽定差員上送而第一日二日則傳于畿邑守令察訪以爲來納內閣之地第三日則本道差員直爲齎納事分付東伯處亦令畿伯知之申飭沿路
정조 17년
鄭澤孚啓曰卽者中樞府錄事來言判府事蔡濟恭今方出去水原府任所云係是大臣去就敢啓傳曰知道
정조 17년
事變假注書鄭馦改差代以嚴思彦爲假注書
정조 17년
李書九啓曰昨日禁府時囚處分傳敎頒布時捧供啓目誤以草供書出臣之未能詳審不勝惶恐而朝紙中草供二守更爲釐正頒布何如傳曰允當該承旨推考
정조 17년
鄭澤孚啓曰卽者校理徐有鍊以其親病陳疏徑出原疎纔已捧入矣所當直捧禁推傳旨而此與無端徑出有異推考警責何如傳曰允
정조 17년
李益運以兵曹言啓曰同知中樞府事李宗翰素患痰癖之症近益添劇時月之內無望供職呈狀乞遞兩樞雖是閑局不可一向虛縻改差何如傳曰允
정조 17년
金孝建以禁衛營言啓曰南壇該字內軍門將臣每年春秋奉審後有無頉草記事定式矣今日臣漢豐進詣壇所奉審摘奸則壇上及紅箭門墻垣階砌俱爲無頉禁樵禁松之節亦無疎虞之端而昨年所植松木多有枯損之色雖未的知其必損姑觀前頭當爲各別補植而其他看護等事另加申飭之意敢啓傳曰知道
정조 17년
金孝建以禁衛營言啓曰本營上番鄕軍中連爲病報出城外三十二名內前哨錦山軍四名茂朱軍二名珍山軍一名左哨鎭安軍二名右哨金溝軍六名後哨臨陂軍六名萬頃軍三名部標下龍潭軍三名合二十七名今已差病先爲下送未差之類各別救療隨其差完鱗次下送之意敢啓傳曰知道
정조 17년
徐榮輔以義禁府言啓曰開城府前留守李家煥慶州前府尹沈晉賢開城府經歷崔景岳等竝令該府拿問處之事傳旨啓下矣李家煥今方待命拿囚沈晉賢奉命在外云待其入來拿囚而崔景岳時在任所依例發遣府羅將拿來何如傳曰允沈晉賢復命後令政院以罷職捧傳旨可也
정조 17년
徐榮輔以義禁府言啓曰時囚罪人李家煥罷職放送宋載緯嚴加照律草記李寅純金宗明一倂考律勘放後草記事命下矣李家煥罷職放送而宋載緯傳旨內舟橋司船隻分等抽籤兩湖稅穀使之載運而湖南上下游一倂初運湖西屬之再運事新有定式今者不遵朝令退斥帖文欲爲移載他船外邑之違越朝令若是無難者大關法綱萬萬駭然拿問處之罪金宗明傳旨內新軍餉居末拿問罪取考律文則大明律制書有違條有曰凡奉制書有所施行而違者杖一百大典通編推斷條有曰犯私罪杖一百決杖告身盡行追奪雜令條有曰王府決杖者代以金贖矣宋載緯金宗明各杖一百收贖告身盡行追奪放送李寅純江華留守鄭好仁狀啓內海州稅船初旣不善護送致此沈沒又於初二日午水臭載之事初三日辰時始爲牒報而以至稽滯之故竟至於日力不足未盡拯出之境究厥罪狀萬萬駭痛令該府拿問重勘罪取考律文則大典通編漕轉條有曰漕稅船護送時不用心致敗邊將罷黜見敗船不卽奔告本官者以不應爲律論大明律不應爲條有曰凡不應得爲而爲之事理重者杖八十大典通編推斷條有曰犯私罪杖八十奪告身三等犯枉法受贓外笞杖竝收贖名例有曰二罪俱發以重者論矣李寅純從重論杖八十收贖奪告身三等放送何如傳曰允金宗明李寅純何足責罷黜放送宋載緯則莫嚴者紀綱而幺麽邑宰不知嚴畏旣冒法禁又敢以不成說之說游辭於置對之時如許頑慢守宰不可循例歇勘卽其地定配可也
정조 17년
校理徐有鍊疏曰伏以臣之老父纔經重感餘症尙未快愈臣之情理豈有離捨供職之勢而當此本館番次之苟艱臣之一向虛縻久闕就直揆以義分萬萬惶悚遂不得不入直矣卽接家信臣父之病自昨越添頑痰結塞勺水不入咳喘孔劇元氣澌綴擧家焦遑促臣歸護臣自聞此報方寸煎灼按住不得忙陳短章徑出禁扃伏乞聖慈俯垂憐察亟命遞改臣職仍治臣擅離之罪以肅朝綱以安賤分千萬幸甚答曰省疏具悉爾其勿辭救護父病
정조 17년
修撰李遇濟箚曰伏以掌令兪漢人以臣見識鹵莽言議拙訥淸朝耳目之任自知不稱且臣於年前忝叨是職適當聲討方張之日蒼黃詣闕門鑰已下卽陳一疏粗伸沬血之義而玉署之臣謂臣未及參啓論斥備至至請竄配雖荷聖明曲賜寬貸而私心惶懍至今冞切不可以言出情外事屬已往有所自恕揚揚冒廁於臺次也決矣新除之下何敢爲承膺之計而召牌嚴臨飭敎繼下雖不得不入肅而以此情踪其何可一刻晏然冒據乎引嫌而退旣有情勢宜伸廉隅請掌令兪漢人遞差取進止答曰省箚具悉處置事依施
정조 17년
癸丑三月十二日辰時上御重熙堂左副承旨入侍稟事閣臣同爲入侍時左副承旨徐榮輔記事官李海淸記注官金良倜記事官洪樂游京畿監司徐鼎修以次進伏訖上曰王大妃殿進御加味蔘橘飮自今日一貼式限五貼煎入出榻敎鼎修曰道內還穀自來不敷雖在常年每請加分而至於今年民間形勢尤爲艱乏農糧種子專靠還上願付之戶比前倍蓰以其應分之數萬無排巡之望依近年已例就留庫中酌量加分而分給數爻待畢分狀聞何如上曰依爲之鼎修曰本道昨年田農峽野俱歉而太穀尤甚今當田稅捧納之時村間旣乏所儲市上亦無所賣東西鳩買充納無路方此罔措矣日前因水原留守陳達本府稅穀旣有待秋退捧之命道內各邑初無彼此之別則宜蒙一視之澤而此非自下所敢遽然仰請者適因言端敢此仰達下詢廟堂處之何如上曰民勢旣如此其中最難捧處許令待秋上納今日內知委諸邑俾勿吏緣爲奸必須民蒙實惠列邑擧行當自廟堂從近發送備郞潛行摘奸預以此意嚴飭可也出擧條命退諸臣以次退出
정조 17년
行都承旨徐邁修藥院進行左承旨李書九坐右承旨徐榮輔坐直左副承旨李益運牌不進右副承旨南公轍坐同副承旨鄭澤孚坐直注書徐有聞病李海淸仕假注書鄭文始仕直事變假注書嚴思彦仕
정조 17년
上詣景慕宮入齋室後內閣政院玉堂藥房口傳問安答曰知道
정조 17년
鄭澤孚啓曰大司憲李義行疏批未下執義掌令二員持平二員未差監察茶時之意敢啓傳曰知道
정조 17년
徐榮輔啓曰御營廳將軍來言今日本廳軍兵日次私習云矣敢啓傳曰知道
정조 17년
以右副承旨李益運牌不進罷職傳旨傳于南公轍曰只推更爲牌招
정조 17년
傳于鄭澤孚曰左副承旨許遞前望單子入之待下批牌招察任
정조 17년
承旨前望單子入之南公轍落點
정조 17년
傳于鄭澤孚曰右承旨持此御題及酒餻馳往泮宮居齋儒生與泮長分饋收券以入
정조 17년
傳于李書九曰居齋儒生試取居首生員李允謙甚貴矣直赴殿試三中進士姜彝天紙三卷三下一進士金秀臣三下二進士宋翼淵各紙二卷賜給
정조 17년
李書九以兵曹言啓曰本曹佐郞兪寓身病猝重屢度呈狀乞遞宿衛重地不可久曠今姑改差何如傳曰允
정조 17년
李書九以兵曹言啓曰慶熙宮衛將朱道煥身病猝重時月之內無望供職呈狀乞遞輪番之任不可久曠改差何如傳曰允
정조 17년
南公轍以訓鍊都監言啓曰今三月十三日景慕宮展拜時因兵曹節目金虎門軍三十名把摠李厚在哨官兪鉉商率領挾輦侍衛金虎門軍五十名哨官李琦鉉率領出付排立當次營門還宮後還入直所而竝待標信擧行之意敢啓傳曰知道
정조 17년
南公轍以禁衛營言啓曰明日試射時弘化門入直哨官吉殷春當爲應試矣應試間以出番哨官金命崑待標信姑令代直而事畢後還爲入直之意敢啓傳曰知道
정조 17년
南公轍以御營廳言啓曰今三月十三日景慕宮展拜時依兵曹節目集春營入直軍五十名新營入直千摠申大觀領赴于禁衛營都領陣該入直哨官楊泰陽率該哨標下軍七名仍直東營入直軍三十名除出入直把摠徐有建率領宮大門外把守而竝待標信出用解嚴後各還本處入直之意敢啓傳曰知道
정조 17년
鄭澤孚以義禁府言啓曰時囚罪人金樂瑞尹興權等以草記照律事命下矣傳旨內金樂瑞補城穀全未捧尹興權舊軍餉全未捧罪取考律文則大明律制書有違條有曰凡奉制書有所施行而違者杖一百大典通編推斷條有曰犯私罪杖一百決杖告身盡令追奪雜令條有曰王府決杖者代以金贖矣金樂瑞尹興權各杖一百收贖告身盡行追奪放送何如傳曰依昨日金宗明等例勘放可也
정조 17년
鄭澤孚以義禁府言啓曰金樂瑞尹興權等照律草記批旨內依昨日金宗明例勘放事命下矣金樂瑞尹興權等依金宗明例罷黜放送之意敢啓傳曰知道
정조 17년
正使朴疏批答曰省疏具悉卿懇傳諭言之臺批亦言之矣我國之俗本嗜孟浪之說稍久則孰不知之乎安心入來復命仍傳曰此批答遣史官傳諭原本未下
정조 17년
癸丑三月十三日卯時上詣景慕宮展拜入侍時行都承旨徐邁修行左承旨李書九右承旨徐榮輔左副承旨金孝建同副承旨鄭澤孚記事官李海淸假注書鄭文始記注官金良倜記事官洪樂游檢校直閣南公轍以次隨駕上具翼善冠衮龍袍乘輿出永淸門由明政門入逌瞻門詣齋室少頃就板位行再拜禮仍詣殿內奉審訖還御齋室少頃乘輿入弘化門明政門永淸門還內諸臣以次退出
정조 17년
癸丑三月十三日辰時上御春塘臺試射入侍時行左承旨李書九右承旨徐榮輔左副承旨金孝建記事官李海淸假注書鄭文始記注官金良倜記事官洪樂游試官右參贊鄭民始行司直金文淳壯勇使金持默副司直尹行任檢校直閣南公轍以次隨駕上具戎服乘輿出延生門由靑陽門至幕次下輿陞座訖上曰試官除肅拜左承旨與金文淳尹行任試取於丹楓亭可也孝建曰才取執鼓上曰知道試取訖上還內諸臣以次退出
정조 17년
行都承旨徐邁修藥院進行左承旨李書九坐直右承旨徐榮輔坐直左副承旨李益運坐右副承旨南公轍坐同副承旨鄭澤孚坐注書徐有聞病李海淸仕假注書鄭文始仕直事變假注書嚴思彦仕
정조 17년
南公轍啓曰大司憲李義行疏批未下執義掌令二員持平二員未差監察茶時之意敢啓傳曰知道
정조 17년
傳于徐榮輔曰同副承旨馳詣宗廟景慕宮奉審摘奸以來
정조 17년
傳于李益運曰回還正使入侍
정조 17년
傳于南公轍曰應製居首儒生入侍
정조 17년
兵曹口傳政事副司果兪漢寓單付
정조 17년
傳于李益運曰政官牌招開政
정조 17년
徐榮輔以吏曹言啓曰玉堂東壁今當差出而前望中無故之人只有二人以二望擬入之意敢啓傳曰知道
정조 17년
有政吏批判書徐有防受由參判丁範祖進參議未差右承旨徐榮輔進啓曰判書徐有防受由參議未差小臣獨政未安何以爲之敢稟傳曰仍爲之以尹羽烈爲執義申大尹爲司諫姜文會尹光普爲掌令鄭尙愚韓致應爲持平李祉永爲獻納金履信爲敦寧都正沈鳳錫爲兵曹佐郞承文博士單宋應望以鄭東觀爲應敎申馥爲副修撰洪良浩爲藝文提學金禧燮爲軍資正
정조 17년
兵批判書趙宗鉉進參判林濟遠參議李濟萬病參知李文會入直左副承旨李益運進以鄭寅煥爲同知金挺麗爲慶熙將都啓衫爲景福將曺允彦爲都摠都事金鎭九爲慶尙右兵虞候副護軍宋翼孝洪秉益兪漢人副司直閔台爀金孝建副司果李聖弼竝單付以李偃爲中樞經歷柳光濂爲訓鍊主簿白宗海爲武兼安必濟爲訓鍊判官訓鍊都監把摠鄭宅興今加折衝加資事承傳
정조 17년
李書九以弘文館言啓曰本館上番連日闕直事甚未安今日新除授玉堂竝待下批仍卽牌招以爲推移入直之地何如傳曰允